recursal/SuperWikiNEXT-32B huggingface dataset:
**அல்யா பின்த் அகமது அல் தானி** (*Alya bint Ahmed Al Thani)* ஓர் கத்தார் நாட்டின் தூதர் ஆவார். இவர் தற்போது ஐக்கிய நாடுகள் சபையின் கத்தாரின் நிரந்தர பிரதிநிதியாக பணியாற்றி வருகிறார்.

தனிப்பட்ட வாழ்க்கை
------------------

இவரது தந்தை அகமது பின் சைஃப் அல் தானி ஓர் முன்னாள் தூதர். இவரது மாமாவும் தூதராக பணியாற்றியுள்ளார். இவர் கத்தார் பல்கலைக்கழகத்தில் பொருளாதாரத்தில் இளம் அறிவியல் பட்டம் பெற்றார் மற்றும் 2006 ஆம் ஆண்டில் இலண்டன் பல்கலைக்கழகத்தில் சர்வதேச ஆய்வுகள் மற்றும் இராஜதந்திரத்தில் முதுகலை பெற்றார்.

பணிகள்
------

இவர் 2004 ஆம் ஆண்டு ஜூன் முதல் 2007 ஆம் ஆண்டு மார்ச் வரை குடும்ப விவகாரங்களுக்கான உச்ச கவுன்சிலின் குழந்தைகளின் உரிமைகள் பிரிவின் இயக்குநராக பணியாற்றினார்.  2009 ஆம் ஆண்டின் ஜுன் மாதம் கத்தார் தூதராக நியமிக்கப்படுவதற்கு முன்பு, 2007 ஆம் ஆண்டு ஏப்ரல் முதல் 2009 ஆம் ஆண்டு மே வரை ஐ.நா. விவகாரங்களுக்கான ஆலோசகராக பணியாற்றினார். 2010 ஆம் ஆண்டு மே முதல் 2011 ஆம் ஆண்டு ஜுலை வரை ஐ.நா.வின் கத்தார் துணை நிரந்தர பிரதிநிதியாகவும் பணியாற்றினார். 2013 ஆம் ஆண்டு அக்டோபர் 23 அன்று, இவர் ஐ.நாவின் கத்தார் நாட்டிற்கான நிரந்தர பிரதிநிதியாக அறிவிக்கப்பட்டார்.

குறிப்புகள்
-----------

1. 1 2  "New permanent representative of Qatar presents credentials". United Nations. 24 October 2013. 17 March 2015 அன்று பார்க்கப்பட்டது.
2. ↑  "Qatar's UN ambassador looks to break barriers". Al Monitor. 8 March 2015. 2015-03-12 அன்று மூலம் பரணிடப்பட்டது. 17 March 2015 அன்று பார்க்கப்பட்டது.
3. ↑  "Curriculum vitae" (PDF). Office of the High Commissioner for Human Rights. 17 March 2015 அன்று பார்க்கப்பட்டது.
**பஞ்சார் மொழி** இந்தோனேசியாவின் தென் கலிமந்தான் மாகாணத்தில் பஞ்சார் மக்களாட் பேசப்படும் இயன் மொழியாகும். பெரும்பாலான பஞ்சார் இன மக்கள் வணிக நோக்கில் பயணம் செய்வோராயிருப்பதால், இந்தோனேசியா முழுவதற்கும் மாத்திரமன்றி, உலகின் பல்வேறு பகுதிகளுக்கும் தம் மொழியை எடுத்துச் செல்கின்றனர்.

கலிமந்தானில் உள்ள நான்கு இந்தோனேசிய மாகாணங்களில் மேலைக் கலிமந்தான் தவிர்த்து ஏனைய மூன்று மாகாணங்களிலும், அதாவது கீழைக் கலிமந்தான், நடுக் கலிமந்தான், தென் கலிமந்தான் ஆகிய மாகாணங்களில் பஞ்சார் மொழியே இணைப்பு மொழியாகத் தொழிற்படுகிறது. மேலைக் கலிமந்தான் மாகாணத்தில் மலாய் மொழியின் செல்வாக்குக் காணப்படுகிறது.

பஞ்சார் மொழி ஆறு மில்லியன் மக்களாற் பேசப்படுவதாயிருப்பினும், பொதுவாக "உள்ளூர் மலாய்" என்பதாகவே பொதுவாகக் கருதப்படுகிறது. 2008 ஆம் ஆண்டின் அவுசுத்திரனீசிய அடிப்படைச் சொல்லியல் தரவுத்தளப் பகுப்பாய்வு பஞ்சார் மொழியை மலாய்சார் மொழியாகவேனும் வகைப்படுத்தவில்லை. மேற்படி ஆய்வு 80% நம்பிக்கையில் பஞ்சார் மொழி ஏனைய மலாய-சும்பாவா மொழிகள் போலன்றி மலாய் மற்றும் இபானிய மொழிகளுக்கு அண்மித்தது என முடிவாக்கியது. மேற்படி ஆய்வில் உள்ளடக்கப்பட்ட மிகவும் வேறுபாடான மலாய்சார் மொழியாக பஞ்சார் மொழி காணப்படுகிறது.

பஞ்சார் மொழியில் ஏராளமான மலாய் மொழிச் சொற்களும் சில சாவக மொழி அடிச் சொற்களும் கலந்திருப்பினும் அவையனைத்துக்கும் நிகரான பஞ்சார் மொழி வழக்குகளும் காணப்படுகின்றன.

இந்தோனேசிய மொழி போன்றே பஞ்சார் மொழியும் இலத்தீன் அரிச்சுவடியைப் பயன்படுத்துகின்றது. அவ்வாறே, /a, i, u, e, o/ ஆகிய ஐந்து உயிரெழுத்துக்களைக் கொண்டுள்ளது.

மேலும் பார்க்க
--------------

* பஞ்சார் இனத்தினர்
* பஞ்சார்மாசின்
* தென் கலிமந்தான்

மேற்கோள்கள்
-----------

1. ↑  'Banjar' at *Ethnologue*
2. ↑  "*Austronesian Basic Vocabulary Database*". 2006-09-27 அன்று மூலம் பரணிடப்பட்டது. 2011-07-04 அன்று பார்க்கப்பட்டது.
**மண்டூர் Murukan கோயில்** இலங்கையின் கிழக்கு மாகாணத்தில் மட்டக்களப்பு நகரின் தெற்கே சுமார் 20 மைல்கள் தூரத்தில் மண்டூர் கிராமத்தில் மட்டக்களப்பு நீர்ப்பரப்பை ஒட்டி அமைந்துள்ள ஒரு தொன்மை வாய்ந்த முருகன் கோவில். இது *தில்லை மண்டூர்* அல்லது *சின்னக் கதிர்காமம்* என்றும் சிறப்பாக அழைக்கப்படுகிறது.

வரலாறு
------

கதிர்காமம், மற்றும் மண்டூர் ஆலயங்கள் கந்தன் படை­யெ­டுப்­புடன் சம்­பந்­தப்­பட்­டவை என்று கொள்­ளப்­ப­டு­கின்­றன. கந்தன் படை­யெ­டுப்பு இராமாயணப் போருக்கு முற்­பட்­டது எனவும் இது கி.மு. 1800 க்கு முற்­பட்­டது எனவும் கொள்­ளப்­ப­டு­கின்­றது. சூர­பத்­மனை சங்­காரம் செய்த வேலா­னது உக்­கிரம் தாங்க முடி­யாமல் கடலில் மூழ்கி மூன்று கிளையானது என்றும் அதில் ஒரு கிளையே மண்­டூரில் தில்லை மரத்தில் பதிந்து திருத்­த­ல­மா­னது என்றும் மட்­டக்­க­ளப்பு தமி­ழகம், மட்டக்களப்பு மான்மியம் ஆகிய நூல்கள் கூறு­கின்­றன.

கோவில் அமைப்பு
--------------

இக்கோவில் 1215-1248 காலப்பகுதியில் கட்டப்பட்டது. கோவில் அமைப்பு கதிர்காமம் போன்று அமைந்துள்ளது. வெளி முற்றத்தில் இரண்டு சிறிய கோயில்கள் உள்ளன. ஒன்று தெய்வயானைக்கும் மற்றையது வள்ளிக்கும் ஆகும். பிள்ளையார், மற்றும் நாகதம்பிரானுக்கும் கோயில்கள் உள்ளன.

வழிபாட்டு முறைகள்
-----------------

இங்குள்ள வழிபாட்டு முறைகள் பண்டைய மற்றும் கதிர்காமத்தை ஒத்து உள்ளன.

கதிர்­கா­மத்தில் திரு­வி­ழாவின் போது புறப்­படும் சுவா­மியின் வீதி­யுலா வள்­ளி­ அம்பாள் ஆலய முன்­றலைச் சென்­ற­டையும். பின்னர் யானையின் மீதுள்ள பேழையுள் இருக்கும் ஒரு பொருளை பூசகர் (கப்புறாளை) வள்­ளி­யம்பாள் ஆல­யத்­திலும் மறைவாக எடுத்துச் செல்வார். பூசை முடிந்­ததும் மீண்டும் மறை­வாக கொண்டு வந்து பேழையுள் வைத்­ததும் ஊர்­வலம் தொடரும். தீர்த்­தத்தின் போதும் இப்பொருளே தீர்த்­த­மாட மாணிக்க கங்கையுள் கொண்டு செல்­லப்­ப­டு­கின்­றது. இதே நடைமுறை மண்­டூ­ரிலும் பின்­பற்றப் படு­கின்­றது. இங்கு யானைக்குப் பதிலாக புட்பக விமானம் எனப்­படும் தேரினுள் வைத்தே அப்பொருள் கொண்டு செல்­லப்­ப­டு­கின்­றது. மண்டூர் முருகன் ஆல­யத்தில் இருந்து புறப்­படும் சுவா­மியின் வீதி­யுலா வள்­ளி­யம்பாள் ஆலய முன்­றலை அடைந்­ததும் புட்பக விமானம் அங்­குள்ள மேடையில் வைக்­கப்­படும். கப்­பு­கனார் (பூசகர்) அதனுள் இருக்கும் பொருளை மறை­வாக வள்­ளி­யம்பாள் ஆல­யத்­தினுள் எடுத்துச் சென்று பூசை செய்த பின்னர் மீண்டும் கொண்டு வந்து வைப்பார்.

தீர்த்­தத்தின் போது புட்பக விமானம் ஆல­யத்­தி­லி­ருந்து புறப்­பட்டு மட்டக்களப்பு வாவிக்­ க­ரையில் உள்ள சபா மண்­ட­பத்தை சென்­ற­டையும். கப்­பு­கனார் அதனுள் இருக்கும் பொருளை மட்­டக்­க­ளப்பு வாவியில் சீலையால் மறைக்­கப்­பட்­டி­ருக்கும் பந்தருள் எடுத்துச் சென்று தீர்த்தம் ஆடுவார்.

மண்­டூரில் பண்­டைய காலத்தில் கதிர்­காமம் போன்று தீ மிதிப்பும் இடம்­பெற்­றுள்­ளது. முத­லியார் எஸ். ஓ. கன­க­ரெத்­தினம் மட்­டக்­க­ளப்பு பற்றி ஆங்கிலத்தில் எழுதி வெளியிட்ட நூலில் குறிப்­பி­டப்­பட்­டுள்­ளது. திரு­வி­ழாவை ஆரம்­பிப்­ப­தற்­கான முதல் நிகழ்­வாக மாலையில் வீதி­யுலா வரும் பாதை­களில் சாட்­டை­யடி வீரர்கள் சாட்டை அடிப்பார். வெளிச்சம் இல்­லாத காலத்தில் காட்­டினுள் ஆலயம் இருந்­த­போது அரு­கி­லுள்ள மிரு­கங்­களை கலைப்­ப­தற்­காக சாட்டை அடிக்­கப்­பட்­டது. திருவிழாவின் போது மாலையில் ஆல­யத்தைச் சுற்றி சங்கு ஊதி சேகண்டி அடிப்­பது வழக்­க­மாகும். கம்­பி­களில் சீலையைச் சுற்றி தேங்காய் எண்­ணெயில் நனைத்து இங்கு இன்றும் ஒளியூட்டப்படுகின்றது.

மேலும் வாசிக்க
--------------

* சீர்பாதர்
* துறைநீலாவணை

மேற்கோள்கள்
-----------

1. 1 2 3 4  *கதிர்காமமும் - மண்டூரும், ஓர் ஒப்பு நோக்கு*, இ. பாக்கியராஜன், வீரகேசரி ஆகத்து 11, 2013
பிரி புனல்
பிரி புனல். ஈதர் மேல்பகுதியிலும், நீர் கீழ்ப் பகுதியிலும் உள்ளது.
**பிரி புனல்** என்பது, ஒன்றுடன் ஒன்று முழுமையாகக் கலக்கும் இயல்பில்லாத, வெவ்வேறு அடர்த்திகளைக் கொண்ட இரண்டு நீர்மங்களில் கலவையிலிருந்து அவற்றைப் பிரிப்பதற்கான ஆய்வுகூடக் கருவியாகும். இது பொதுவாக போரோசிலிக்கேட்டுக் கண்ணாடியால் செய்யப்படுகின்றது.

பொதுவாக ஒரு நீர்மம் நீராக இருக்கும். மற்றது, ஈதர், குளோரோபாம் அல்லது எண்ணெய் போன்ற ஒரு கரிமக் கரைப்பானாக (organic solvent) இருக்கலாம். கூம்பொன்றின் மேல் அரைக்கோளம் ஒன்று கவிழ்க்கப்பட்டது போன்ற வடிவம் கொண்ட இதன், மேல்பகுதியில் ஒரு மூடியும், கீழ்ப்பகுதியில் stopcock ஒன்றும் இருக்கும்.

இரு நீர்மங்களின் கலவை, மேற்பகுதியிலுள்ள வாய்வழியாக புனலுள் ஊற்றப்படும். அடுத்துப் புனலைத் தலைகீழாகக் கவிழ்த்துக் குலுக்கப்படும். stopcock ஐத் திறந்து மேலதிகமாக இருக்ககூடிய அமுக்கத்தை விடுவித்தபின்னர், மீண்டும் அதனை மூடி நேரான நிலைக்குக் கொண்டுவந்து நீர்மங்கள் அடைய விடப்படும். அடர்த்தி கூடிய திரவம் கீழ்ப் பகுதியில் தங்க, அடர்த்தி குறைந்தது அதன்மேல் மிதக்கும். இன்நிலையில் கீழுள்ள stopcock ஐத் திறந்து கீழ்ப் பகுதியில் அடைந்துள்ள நீர்மத்தைத் தனியாக வெளியில் எடுக்க முடியும். இந் நீர்மம் முற்றாக வெளியேறியதும், மற்ற நீர்மத்தைத் தனியாக எடுக்கலாம்.
**பிரம்மச்சாரி** (*Brahmachari*) என்பது 1992 ஆண்டு வெளியான தமிழ் நகைச்சுவைத் திரைப்படம் ஆகும். முக்தா சீனிவாசன் இயக்கிய இப்படத்தில் நிழல்கள் ரவி மற்றும் கௌதமி ஆகியோர் முக்கிய வேடங்களில் நடித்துள்ளனர். எஸ். ரவி மற்றும் ஆர். கோவிந்த் ஆகியோரால் தயாரிக்கப்பட்ட இப்படத்திற்கு, தேவா இசை இசை அமைத்துள்ளார். 15 சனவரி 1992 இல் இப்படம் வெளியானது.

கதை
---

கணேசன் ( நிழல்கள் ரவி ) ஒரு திருமணமாகாத இளைஞன், விரைவில் திருமணம் செய்து கொள்ள விரும்புகிறான். கணேசனும் அவனது நண்பர் பஞ்சவர்ணமும் ( சார்லி ) ஏற்ற மணப்பெண்ணைத் தேடுகிறார்கள். பின்னர், கணேசன் சந்திக்கும் மாலதியை ( கௌதமி ) முதல் பார்வையிலேயே காதலிக்கிறான். அவன் எல்லா இடங்களிலும் அவளைப் பின்தொடர்கிறான். மேலும் அவளை திருமணம் செய்து கொள்ளும் விருப்பத்தைச் சொல்கிறான். முதலில், மாலதி இதை மறுத்தாலும், பின்னர் அவன் காதலை ஏற்றுக்கொள்கிறாள். மாலதி ஒரு பணக்கார குடும்பத்தைச் சேர்ந்தவள், அவளது தந்தை பெரிய திருவடி ( வெண்ணிற ஆடை மூர்த்தி ) தனக்கு ஒரு பணக்காரர் மருமகனாக வரவேண்டும் என்று விரும்புகிறார். ஆனால் கணேசனோ ஒரு ஏழை. துபாயில் இருந்து கணேசனின் மாமா ( ஜனகராஜ் ) வருகிறார், அவர் பணக்காரர் என்று காதலர்கள் நினைக்கிறார்கள். செய்தி அறிந்த திருவாடி அவர்களின் திருமணத்தை ஏற்பாடு செய்யுமாறு கேட்டுக்கொள்ளப்படுகிறார். அவரது மாமா துபாயில் ஒரு எளிய சிகையலங்கார நிபுணர் மட்டுமே. அவர் ஒரு பணக்காரர் என்ற பொய்யை மாலதி, கணேசன், அவரது மாமா ஆகியோர் திருமணத்தின் இறுதி வரை காப்பாற்ற முடிவு செய்கிறார்கள். பின்னர் என்ன நடக்கிறது என்பது கதையின் முக்கிய அம்சமாக அமைகிறது.

நடிகர்கள்
---------

* நிழல்கள் ரவி கணேசனாக
* கௌதமி மாலதியாக
* சனகராஜ் கணேசனின் மாமாவாக
* வெண்ணிற ஆடை மூர்த்தி மாலதியின் தந்தை பெரியதிருவடியாக
* எஸ். எஸ். சந்திரன்
* சார்லி பஞ்சவர்ணமாக
* ஜெய்கணேஷ் தங்கராஜாக
* மனோரமா மாலதியின் பாட்டியாக
* சுலக்சனா கோகிலாவாக
* சங்கீதா
* குமரிமுத்து முத்துவாக
* கோகிலா மேரியாக
* வி. கோபாலகிருட்டிணன் கோபியாக
* ஒரு விரல் கிருஷ்ணா ராவ்
* பசி சத்யா
* சிவராமன்
* கருப்பு சுப்பையா

இசை
---

திரைப்படத்திற்கான பின்னணி இசை மற்றும் பாடல் ஆகியவற்றுக்கு திரைப்பட இசையமைப்பாளர் தேவா இசையமைத்துள்ளார். 1992 இல் வெளியான இந்த படத்தின் பாடல் பதிவில் வாலி, வைரமுத்து ஆகியோரால் எழுதப்பட்ட ஐந்து பாடல்கள் உள்ளன.

| எண் | பாடல் | பாடகர் (கள்) | பாடல் வரிகள் | காலம் |
| --- | --- | --- | --- | --- |
| 1 | "நான் தானே பிரம்மச்சாரி" | மனோ, குழுவினர் | வாலி | 4:13 |
| 2 | "ஹார்ட்டு பீட்டு" | எஸ். பி. பாலசுப்பிரமணியம், சுவர்ணலதா, குழுவினர் | வைரமுத்து | 4:41 |
| 3 | "தென்காசி தென்னை" | மனோ, ஸ்வர்ணலதா | 4:26 |
| 3 | "வைகை நதி" | எஸ். என். சுரேந்தர், உமா ரமணன் | வாலி | 4:19 |
| 5 | "தமிழ்நாடு தாய்க்குலமே" | கிருஷ்ணராஜ் | 4:34 |
|

குறிப்புகள்
-----------

1. ↑  "Brammachari (1992) Tamil Movie". spicyonion.com. 2014-04-17 அன்று பார்க்கப்பட்டது.
2. ↑  "Brahmachari — Tamil movie". indianmoviedb.com. 2014-04-17 அன்று பார்க்கப்பட்டது.
3. ↑  "Brahmachari Tamil Movie (1992)". venpura.com. 2014-04-17 அன்று பார்க்கப்பட்டது.
**ரஹ்மானியா ஜும்ஆ பள்ளிவாசல்** (Jama Masjid Rahmaniya) நேபாள நாட்டின் நேபாள மாநில எண் 5 மாநிலத்தில் ரூபந்தேஹி மாவட்டத்தில் சித்தார்த்நகர் ஊரில் உள்ள பள்ளிவாசல் ஆகும். இப்பள்ளிவாசல் கி.பி.1950 இல் கட்டப்பட்டது .இப்பள்ளிவாசல் நேபாள நாட்டின் பழமையான பள்ளிவாசல் ஆகு‌ம்.

அமைவிடம்
--------

இப்பள்ளிவாசல் நேபாள நாட்டின் நேபாள மாநில எண் 5 மாநிலத்தில் ரூபந்தேஹி மாவட்டத்தில் சித்தார்த்நகர் ஊரில் அமைந்துள்ளது.சித்தார்த்நகரின் பழைய பெயர் பைரவா ஆகும்.

மதரசா
-----

மதரசா
மதரசா அரேபியா அன்சாரியை பைசுல் இசுலாம் என்பது ரஹ்மானியா ஜும்ஆ பள்ளிவாசல் வளாகத்தில் இயங்கும் மதரசா ஆகும்.இந்த மதரசா கி.பி.1950 இல் கட்டப்பட்டது. 
தற்போது இங்கு 200 இசுலாமிய மாணவர்கள் பயில்கின்றனர்.இங்கு அரபி, பார்சி, உருது, ஆங்கிலம், நேபாளி, கணிதம், அறிவியல், சமூக அறிவியல் ஆகிய பாடங்கள் போதிக்கப்படுகின்றன.மதரசா அரசாங்கம் அனுமதி பெற்று இயங்கி வருகிறது.

அஹ்லே சுன்னத் ஜமாத்
-------------------

அஹ்லே சுன்னத் ஜமாத் (Ahle Sunnat Wa Jamat Anjuman Islamiya Committee,Hindi:अहले सुन्नत व जमात अन्जुमन इस्लामिया कमिटी, Urdu:اہلسنت و جماعت انجمن اسلامیہ کمیٹی) நிர்வாகிகள் குழு இப்பள்ளிவாசல் மற்றும் மதரசாவை நிர்வகிக்கிறது.இந்த குழு தேர்தல் மூலம் தேர்வு செய்ய படுகிறது.

மேற்கோள்கள்
-----------

1. ↑
2. ↑  U. A. B. Razia Akter Banu (1992). *Islam in Bangladesh*. BRILL. பன்னாட்டுத் தரப்புத்தக எண்:90-04-09497-0. .
3. ↑
4. ↑
**ஏந்தல் நீலகண்டப் பிள்ளையார் கோயில்** தஞ்சாவூர் மாவட்டத்தில் உள்ள விநாயகர் கோயிலாகும்.

அமைவிடம்
--------

இக்கோயில் பேராவூரணி-அறந்தாங்கிசாலையில் முடப்புளிக்காடு ஏந்தல் என்னுமிடத்தில் உள்ளது. பேராவூரணியிலிருந்து 1/2 கிமீ தொலைவில் உள்ளது.

இறைவன்
------

இக்கோயிலின் மூலவர் நீலகண்டப் பிள்ளையார் ஆவார்.ஆனால் விழாக்கள் வள்ளி தெய்வானையுடன் உள்ள முருகனுக்கு நடத்தப்பெறுகின்றன.

வரலாறு
------

தஞ்சாவூரை ஆண்ட துளசி மகாராஜா தன் அமைச்சருடன் ஆவுடையார் கோயிலை நோக்கிச் சென்றார். நீரழிவு நோயினால் அவதிப்பட்டுக்கொண்டிருந்த அவருடைய அமைச்சருக்கு மருந்து காணச் சென்றார். அப்போது நீலகண்டப் பிள்ளையாரை பலர் வணங்குவதைக் கண்டார். அக்கோயிலின் திருநீற்றினை தரித்தவுடன் அமைச்சருக்கு நோய் நீங்கியது. மன்னர் மகிழ்ச்சியடைந்து கோயிலை விரிவாக்கம் செய்தார். பேராவூரணியை அடுத்துள்ள தென்னங்கொல்லையில் ஒரு வேலி நிலத்தையும் மன்னர் அளித்துள்ளார்.

விழாக்கள்
---------

எந்த விநாயகர் கோயிலிலும் நடைபெறாத தீமிதித் திருவிழா இங்கு நடைபெறுகிறது. சித்திரை மாதத்தில் நடைபெறுகின்ற காவடித்திருவிழாவின்போது பால் குடம், பால் காவடி, கரும்பு கட்டுதல் போன்றவை நடைபெறுகின்றன. அதிக எண்ணிக்கையிலான பக்தர்கள் மார்கழி மாதத்தில் தினமும் காலையில் நந்திக்கு தண்ணீர் எடுத்து ஊற்றி நேர்த்திக்கடனை செலுத்துகின்றனர்.

மேற்கோள்கள்
-----------

1. 1 2 3   திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014

வெளியிணைப்புகள்
---------------

* நீரழிவு நோயகற்றும் நீலகண்டப்பிள்ளையார்,தினகரன், 11 டிசம்பர் 2013 பரணிடப்பட்டது 2015-06-06 at the வந்தவழி இயந்திரம்
**பா. வீரமணி** (7 மே, 1946) என்பவர் தமிழ்ப் புலவர், எழுத்தாளர் மற்றும் நூலாசிரியர் ஆவார். சிந்தனையாளர் சிங்காரவேலரின் கருத்துக்களையும் தொண்டுகளையும் தம் நூல்களின் வழியாகப் பரப்பி வருபவர். சிங்காரவேலரின் சிந்தனைக் களஞ்சியம் என்ற பெரிய நூலை 3 தொகுதிகளாக வெளியிடுவதில் முக்கியப் பங்கு ஆற்றியவர். திருக்குறள், திருவள்ளுவர், இலக்கியம் சார்ந்த நூல்களையும் எழுதியுள்ளார்.
சென்னைப் பல்கலைக்கழகத்தில் அறக்கட்டளைச் சொற்பொழிவுகள் நிகழ்த்தியுள்ளார். 2017 சனவரி 15 ஆம் நாளில் தமிழ்நாட்டரசு இவருக்குத் திருவள்ளுவர் விருது வழங்கிக் கவுரவித்தது.

எழுதிய நூல்கள்
--------------

குறள்வழிச் சிந்தனைகள்,1996

பட்டுக்கோட்டையார் பாட்டுத்திறம், 1997

வள்ளுவரும் இயங்கியல் தத்துவ ஞானக் கூறுகளும் 1999

இலக்கியச் சிந்தனைகள் 2000

வள்ளுவரும் வரைவின் மகளிரும் ஒரு வரலாற்றுப் பார்வை, 2000

வள்ளுவர் கண்ட சமுதாயநீதி, 2001

குலோத்துங்கன் கவிதைகள் ஒரு கண்ணோட்டம், 2004

வள்ளுவரும் சமயமும், 2006

நானறிந்த பெருமக்கள், 2007

முப்பெரும் செம்மல்கள், 2009

சிங்காரவேலரின் சிந்தனையும் தொண்டும், 2009

வள்ளுவரின் உலகப்பார்வை, 2009

காமத்துப்பாலும் பெண்ணியமும்,2009

சிங்காரவேலரின் சிந்தனைகள் 2011

சிங்காரவேலரின் தத்துவப்பார்வை, 2012

சிங்காரவேலர் என்ற மாமனிதர், 2013

சிங்காரவேலரின் மொழிக்கொள்கை, 2013

விஞ்ஞானிகளைப் போற்றிய வீரர்,2013

சிங்காரவேலரும் இசுலாமியரும்,2013

சிங்காரவேலரின் பன்முகப்பார்வை 2014

மனமென ஒன்றுண்டா? 2014

வள்ளுவர் விழைந்த சமத்துவம், 2015

சிங்காரவேலரும் பிற சிந்தனையாளர்களும், 2016

கொள்கை வழிகாட்டி, 2017

சிங்காரவேலர், 2017 (சாகித்திய அகாதமி வெளியீடு )

உசாத்துணை
---------

பா.வீரமணி நூல்கள்
ஆல்பிரெஃக்ட் டியுரேவின் *பிரார்த்தனை செய்யும் கைகள்* ஓவியம் 
என்ரிக் சைமனேட்டின் *அல்லாஹ்விடம் தொழுகை* ஓவியம்
**பிரார்த்தனை** என்பது ஒரு வேண்டுகோள் அல்லது செயலாகும். இது வழிபாட்டு இலக்குடன் தொடர்பு கொண்டு ஒரு பரஸ்பர நம்பிக்கை மற்றும் புரிதலைச் செயல்படுத்த முற்படுகிறது.

பிரார்த்தனை என்பது மத நடைமுறையின் ஒரு வடிவமாக இருக்க முடியும். இது பொது அல்லது தனிப்பட்ட முறையில் நடக்கலாம். இது வார்த்தைகள், பாடல் அல்லது முழுமையான மௌனத்தை உள்ளிட்டவற்றைப் பயன்படுத்தலாம். மொழி பயன்படுத்தப்படும் போது பிரார்த்தனை ஒரு பாடல் வடிவம், மந்திரம், முறையான நம்பிக்கை அறிக்கை, அல்லது பிரார்த்தனை நபரின் ஒரு தன்னிச்சையான சொற்பொழிவு ஆக இருக்கலாம். வேண்டுகோள், பிரார்த்தனை விண்ணப்பம், நன்றி மற்றும் புகழ்பாடுதல் எனப் பிரார்த்தனையின் வெவ்வேறு வடிவங்கள் உள்ளன. பிரார்த்தனையானது ஒரு தெய்வம், ஆவி, இறந்தவர் அல்லது உயர்ந்த யோசனை, வழிபாட்டிற்கான நோக்கம், வழிகாட்டுதல் கோருதல், பாவங்களை ஒப்புக்கொள்ளுதல் அல்லது ஒருவரின் எண்ணங்களையும் உணர்ச்சிகளையும் வெளிப்படுத்துதல் ஆகியவற்றை நோக்கி இருக்கலாம். எனவே, தனிப்பட்ட நன்மைக்காக அல்லது மற்றவர்களுக்காக எனப் பல காரணங்களுக்காக மக்கள் பிரார்த்தனை செய்கிறார்கள்.

மேலும் படிக்க
-------------

* Stein, Rob (March 24, 2006). "Researchers Look at Prayer and Healing". *Washington Post*. Archived from the original on 2010-07-26.. பார்த்த நாள்: 2014-11-04.
ஐநா பொதுச் சபை 1990 களை இயற்கை பேரழிவு குறைபாட்டிற்கான சர்வதேச தசாப்தமாக (IDNDR) அறிவித்தது.

நிலநடுக்கம், ஆழிப்பேரலை, வெள்ளம், நிலச்சரிவுகள், எரிமலை வெடிப்புகள், வறட்சி, வெட்டுக்கிளி படையெடுப்பு மற்றும் பிற இயற்கைப் பேரழிவுகளால் ஏற்படும் பாதிப்புக்குளாற உயிரிழப்பு, சொத்து அழிவு மற்றும் சமூக மற்றும் பொருளாதார இடையூறுகள் போன்றவற்றின் இழப்பைக் குறைப்பதே இதன் அடிப்படை நோக்கமாகும்.

தீர்மானம் 44/236 (1989 டிசம்பர் 22) படி இயற்கை பேரழிவு குறைப்புக்கான சர்வதேச தசாப்தம், ஜனவரி 1, 1990 ஆம் ஆண்டு  ஐக்கிய நாடுகள் சபையால் தொடங்கப்பட்டது. வளரும் நாடுகளில் இயற்கை பேரழிவுகளால் ஏற்படும், உயிர் இழப்பு, சொத்து சேதம் மற்றும்  சமூக மற்றும் பொருளாதார இடையூறுகள் போன்றவற்றை ஒருங்கிணைந்த சர்வதேச நடவடிக்கைகள் மூலம், குறைக்கும்விதமாக இந்த தசாப்தத்தில் செயற்படுவதற்காக, ஐக்கிய நாடுகளின் செயலகத்தில் யுனெஸ்கோ உடன் இணைந்த ஒரு செயலகம் ஜெனிவாவில் நிறுவப்பட்டது.

மேலும் பார்க்க
--------------

* இயற்கைப் பேரழிவு
* பேரிடர் மேலாண்மை

மேற்கோள்கள்
-----------

1. ↑  ஐக்கிய நாடுகள் General Assembly  Session 44  *Resolution*  *236*. **A/RES/44/236**  22 December 1989.  Retrieved 2008-09-18.

வெளி இணைப்பு
------------

* UNISDR
* UNISDR Regional Office for the Americas பரணிடப்பட்டது 2007-10-14 at the வந்தவழி இயந்திரம்
* PreventionWeb
* ProVention Consortium
* International Recovery Platform
* Disaster Reduction for Children & Youth website பரணிடப்பட்டது 2011-02-22 at the வந்தவழி இயந்திரம்
* HFA Pedia பரணிடப்பட்டது 2011-01-01 at the வந்தவழி இயந்திரம்
*
(மரபுவழிச் சீனம்: 廿四味 or 廿四老味茶; மாண்டரின் பின்யின்: *niàn*; Jyutping: jaa6 sei3 mei6) கண்டோனீயம் மூலிகை தேநீர், மருத்துவ நோக்கங்களுக்காகக் குடிக்கப்படுகிறது. இதன் பெயர் குறிப்பிடுவது போலப் பல வேறுபட்ட பொருட்களின் கலவை இந்த தேநீராகும். சுமார் 24 மருத்துவ குணமுள்ள பொருட்கள் இதில் காணப்படும். சிலவற்றில் 10 அல்லது 28 மேற்பட்ட கலவையும் கொண்டிருக்கலாம். சரியான கலவை வரைமுறையில்லாததால் தயாரிப்பாளருக்கு ஏற்ப இதில் கலந்துள்ள பொருட்கள் மாறுபடலாம்.

தேநீர் சுவையில் ஓரளவு கசப்பானது. சீன மருத்துவத்தின்படி அதிகப்படியான 'ஈட் ஹே' அல்லது 'சூடான காற்று' கொண்ட ஒரு நபரால் பயன்படுத்தப்படலாம்.

சேர்க்கைப் பொருட்கள் (மாறுபடும்)
--------------------------------

* முசுக்கொட்டை இலை (桑叶)
* சிவந்தி மலர் (菊花)
* ஜப்பானிய ஹனிசக்கிள் மலர் (金银花)
* மூங்கில் இலை (竹叶)
* மிளகுக்கீரை (薄荷)
* *இம்பெரட்டா* *சிலிண்ட்ரிகா* (茅根)
* லுஹான் குவோ (罗汉果)
* *அகஸ்டாச் ருகோசா* (藿香)
* *பெரில்லா ஃப்ரூட்ஸென்ஸ்* (紫苏)
* *எல்ஷோல்ட்ஸியா* (香薷)
* புளித்த சோயாபீன் (淡豆鼓)
* *கிளீஸ்டோகாலிக்ஸ் ஓபர்குலட்டஸ்* மலர் (水翁花)
* *மைக்ரோகோஸ் பானிகுலட்டா* இலை (布渣叶)
* *ஐலெக்ஸ் ரோட்டுண்டா* (救必应)

மேலும் காண்க
------------

* சீன தேநீர் பட்டியல்

மேற்கோள்கள்
-----------

1. ↑  "Chinese medicine". 2016-02-24 அன்று பார்க்கப்பட்டது.
2. ↑  Goon, Krista (2011-08-31). "The Soup Queen". 2016-02-24 அன்று பார்க்கப்பட்டது.
**ஏனாதி திருக்கிள்ளி** என்பவன் சோழரின் படைத்தலைவன். இவனைக் கோனாட்டு எறிச்சலூர் மாடலன் மதுரைக் குமரனார் பாடியுள்ளார். இந்தப் புலவரால் பாடப்பட்ட சோழ அரசர்கள் இருவருள் ஒருவன் நலங்கிள்ளியின் மகன் சேட்சென்னி. இந்தச் சேட்சென்னி இலவந்திகைப்பள்ளி என்னுமிடத்தில் துஞ்சியவன். இவனது தந்தை நலங்கிள்ளியின் படைத்தலைவனாக விளங்கியவன் இந்த ஏனாதி திருக்கிள்ளி எனக் கொள்வது பொருத்தமானது. 

ஏனாதி திருக்கிள்ளி போரில் விழுப்புண் பட்டுத் தோற்றத்தில் இனிமாயாக இல்லை. ஆனால் இச்செய்தி கேட்பதற்கு இனிமையாக உள்ளது. ஒன்றில் இனிமை. மற்றொன்றில் இனிமை இல்லாமை. அதுபோல இவனிடம் தோற்றோடிய பகைவனும் ஒன்றில் இனியவனாகவும், மற்றொன்றில் இனிமை இல்லாதவனாகவும் இருக்கிறான். பகைவன் கண்ணுக்கு இனியவன். காதுக்கு இனிமை இல்லாதவன். இருவரும் ஒன்றில் இனியவராகவும், மற்றொன்றில் இன்னாதவராகவும் இருக்கும்போது ஏனாதி திருக்கிள்ளியை மட்டும் உலகம் புகழ்வது எதனால்? என்று புலவர் தன் பாடலில் கூறி இவனைப் பெருமைப்படுத்துகிறார். 

இந்தப் புலவர் சோழிய ஏனாதி திருக்குட்டுவன் என்பவனையும் பாடியுள்ளார். 

மலையமான் சோழிய ஏனாதி திருக்கண்ணன் ஏனாதி பட்டம் பெற்ற சோழர்படைத் தலைவன்.

அடிக்குறிப்பு
-------------

1. ↑  புறநானூறு 167
2. ↑  புறநானூறு 394
3. ↑  புறநானூறு 174
**பிராயச்சித்தம்** என்பது இந்து தொன்மவியலின் படி பாவத்திற்கு செய்யப்பட வேண்டிய பரிகாரமாகும். மிகப்பெரிய பாவமாக கருதப்படும் கொலைப் பாவமானது பிரம்மஹத்தி தோசம் என்று அழைக்கப்படுகிறது. அத்தகைய பாவத்திற்கும் சிவபெருமானை சரண்புகுவதால் பிராயச்சித்தம் ஏற்படுமென இந்து நூல்கள் கூறுகின்றன.

பிரம்மஹத்தி தோச பரிகாரம்
------------------------

ஆதிபகவானான சிவபெருமானை வணங்குவதால் பாவங்களில் பெரும் பாவமான பிரம்மஹத்தி தோசமும் அகலும் என்று புராணக் கதைகள் கூறுகின்றன. இதற்காக இந்திரன், கால பைரவர், ராமர் ஆகியோரின் பிரம்மஹத்தி தோசங்கள் நீங்கிய புராணக்கதைகள் கூறப்பட்டுள்ளன.

சிவபெருமான் படைப்பு தொழிலுக்காக பிரம்மாவினையும், காக்கும் தொழிலுக்காக திருமாலையும், அழிக்கும் தொழிலுக்காக ருத்திரனையும் படைத்தார். அதனையறியாமல் பிரம்மாவும் திருமாலும் தங்களுக்குள் யார் பெரியவர் என்று போட்டியிட்டனர். அதனையறிந்த சிவபெருமான் இலிங்கோத்பவ மூர்த்தியாக மாறி தனது அடிமுடியைக் காணுமாறும், அதில் வெற்றிபெறுபவர்களே பெரியவர் என்றும் கூறினார். 

ஆதிநாதனின் அடிமுடியை காணுதல் இயலாதென உணர்ந்த திருமால் சிவபெருமானிடம் சஞ்சமடைந்தார். ஆனால் பிரம்மா சிவபெருமானின் தலையிலிருந்து விழுந்த தாழம்பூவுடன் இணைந்து பொய்யுரத்தமையால் சிவபெருமான் பைரவரை தோற்றுவித்து பிரம்மாவின் தலைகளில் ஒன்றை கொய்ய உத்தரவிட்டார். அவ்வாறு பிரம்மாவின் தலையை கொய்தமையால் கொலைப்பாவம் பைரவரை பற்றியது. பைரவர் சிவபெருமானை வாராணாசியில் வழிபட்டு அப்பாவத்திலிருந்து விடுபட்டார்.

இவற்றையும் காண்க
----------------

ஆதாரங்களும் மேற்கோள்களும்
-------------------------

1. ↑   பிரம்மஹத்தி தோஷம் ஏற்படுவதற்கான காரணங்கள் மற்றும் பரிகாரங்கள் தினகரன் 2016-01-06

வெளி இணைப்புகள்
---------------
இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டம், தொட்டியம் வட்டத்தில், காட்டுப்புத்தூரில் **ஜமிந்தார் மேல் நிலைப்பள்ளி** அமைந்துள்ளது. 

சிதம்பர ரெட்டியார் என்பவரால் 1903ம் ஆண்டு தொடங்கப்பட்ட இப்பள்ளி தமிழ்நாடு அரசு நிதியுதவி பெறும் பள்ளிகளில் ஒன்றாகும். இப்பள்ளி 2003ம் ஆண்டு நூற்றாண்டு விழாவினைக் கொண்டாடியது.

சிதம்பர ரெட்டியார்
------------------

ஆங்கிலேய ஆட்சியின் கீழ் நாடு இருந்த போது காட்டுப்புத்தூர் மற்றும் சுற்றுவட்டார ஜமீனாக இருந்தவர் சிதம்பர ரெட்டியார். இவர் சீலைப்பிள்ளையார் புதூர் எனும் காட்டுப்புத்தூருக்கு அருகில் இருக்கும் கிராமத்தில் இப்பள்ளியை துவங்கினார். சில காலம் கழித்து ஜமின்தாரின் வீட்டிற்கு அருகே இருக்கும் இடத்தில் இப்பள்ளி இயங்க துவங்கியது. ஆறு முதல் பனிரெண்டாம் வகுப்பு வரை இருபாலரும் படிக்கும் பள்ளியாக நூற்றாண்டினை கடந்து இயங்கிவருகிறது.

ஜூனியர் ரெட் கிராஸ், என்.எஸ்.எஸ் போன்ற சேவை அமைப்புகளும் இப்பள்ளியில் இயங்கி வருகின்றன. இவற்றின் மூலம் சாலை சீரமைப்பு, ஆலய உழவாரப்பணி, எய்ட்ஸ் நோய் விழிப்புணர்வு முகாம், மரக்கன்று நடுதல், சிறுசேமிப்பு, மகளிர் எழுத்தறிவு திட்டம் போன்ற பணிகளை மாணவர்கள் அவ்வப்போது ஈடுபடுவார்கள்.

சுத்தானந்த பாரதியார்
--------------------

கவியோகி' சுத்தானந்த பாரதியார் ஆங்கிலம், புவியியல், கணிதம் ஆகிய பாடங்களுக்கு ஆசிரியராக இப்பள்ளியில் பணிபுரிந்துள்ளார்.  வ.வெ.சு.ஐயரின் கட்டளைக்கிணங்க இரு ஆண்டுகள் இப்பள்ளியில் பணியாற்றியுள்ளார்.

மேற்கோள்கள்
-----------

1. ↑   ஜமீன் ]
2. ↑  "காப்பகப்படுத்தப்பட்ட நகல்". 2012-09-27 அன்று மூலம் பரணிடப்பட்டது. 2012-09-27 அன்று பார்க்கப்பட்டது.
3. ↑   புவியெல்லாம் போற்றிய கவியோகி' சுத்தானந்த பாரதியார்! கீற்று இணையதளம் - பி.தயாளன்
4. ↑   பரணிடப்பட்டது 2016-08-20 at the வந்தவழி இயந்திரம் சுதந்திர வேள்வியில் திருச்சிராப்பள்ளி - தஞ்சை வெ.கோபாலன்
**ஆர். நடராஜன்**, தமிழகத்தின் முக்கியமான ஓவியர்களுள் ஒருவர். இவர் பிரபல ஓவியரான கே. மாதவன் அவர்களின் மாமா மகனும், மாணவரும் ஆவார். 1960 களில் தமிழ் இதழ்களுக்கு அட்டைப்படம் வரைவது, நாடகங்களுக்கு திரைச்சீலைகள் வரைவது, சுவரோவியம் போன்றவற்றில் தேர்ச்சி பெற்றவராக இருந்தார்.

சென்னை ராஜாஜி ஹாலில் சேரன் செங்குட்டுவன், பெரியார் ஓவியங்கள், மதுரை காமராசர் பல்கலைக்கழகத்தில் ஆறு துணை வேந்தர் ஓவியங்கள், எம். எஸ். சுப்புலட்சுமி‌ அவர்களின் இல்லத்தில் ராஜாஜி ஓவியம், காசி மடத்தில் மகாபெரியவர் ஓவியம் போன்றவற்றை வரைந்துள்ளார். 

நடராஜன் பேனா, போர்ட்ரேட், பேனர் ஓவியங்களை வரைவதில் வல்லவராக இருந்தார். இவரது ஓவியங்கள் கலைமகள், கலாவல்லி, முரசொலி, முத்தாரம், காவேரி ஆகிய இதழ்களில் அட்டைப் படமாக வந்துள்ளன. இவருடைய புகழ்பெற்ற ஓவியங்களுள் ஒன்றான புலியை முறத்தால் விரட்டும் தமிழ்பெண்ணின் ஓவியம் 1975 முரசொலி பொங்கல் மலரில் அட்டைப்படமாக வெளிவந்தது. இவரது ஓவியங்கள் பொங்கல் வாழ்த்து அட்டைகளில் வெளியிடப்பட்டன. அவற்றை சேகரித்து வைக்க கூடிய அளவுக்கு ரசிகர்கள் இருந்தார்கள்.

உடல்நலக்குறைவு
--------------

2002 ஆம் ஆண்டு ராயப்பேட்டையிலுள்ள சாம்பா பப்ளிகேஷன்ஸ் நிறுவனத்திற்கு ஓவியங்களை வரையும் வேலை செய்தார். அக்காலக் கட்டத்தில் நினைவிழந்து சாலையில் விழுந்தவரை காப்பாற்றி மருத்துவமனையில் சிகிச்சை செய்தனர். இதனையறிந்து நடிகர் சிவக்குமார் திருவேற்காடு உதவும் கரங்களில் சேர்த்துள்ளார்.

இறப்பு
------

ஆர். நடராஜன் திருவேற்காடு உதவும் கரங்கள் இல்லத்தில் 29 ஆகஸ்ட் 2006 அன்று உடல்நலக்குறைவு காரணமாக இறந்தார். அவருக்கு ஓவியர் சுந்தரமூர்த்தி, ஓவியர் மாருதி, ஓவியர் மணியம் செல்வம் ஆகியோர் அஞ்சலி செலுத்தினர்.

ஆதாரங்கள்
---------

1. ↑  [ஓவியர் திலகம் - பா.திருமாவேலன் ஆனந்தவிகடன் 17.11.2002 இதழ் பக்கம் 32-35]
2. ↑  சித்திரச்சோலை 4: குருநாதர் என்கிற ‘ஓவியத்தீவு' - சிவக்குமார் தமிழ் இந்து திசை, 16 அக்டோபர் 2020

வெளி இணைப்புகள்
---------------
**பனப்பாக்கம் மயூரநாதர் கோயில்** என்ற கோயில் இந்தியாவின், தமிழ்நாட்டில், வேலூர் மாவட்டத்தில் பனப்பாக்கம் என்ற ஊரில் உள்ள சிவன் கோயிலாகும்.

தலவரலாறு
--------

ஒரு சமயம் சிவன் கயிலாயத்தில் உள்ள உத்தியான வனத்தில் உள்ள அலங்கார மண்டபத்தில் தியானத்தில் இருக்கும் போது உமாதேவியும் நந்திதேவரும் அவ்விடத்தை விட்டு அவ்வனத்தின் பேரெழிலையும் கண்டனர். உமாதேவி அங்கு மயில் தோகை விரித்து ஆடுவதையும், நந்தித்தேவர் அங்கு புலியின் விளையாட்டையும் கண்டு ரசித்துக்கொண்டிருந்தனர். சிவபெருமான் தியானத்திலிருந்து நீங்கி அங்கு உமாதேவியும் நந்திதேவரும் காணாததால் கயிலாயம் சென்றார். உமாதேவியும் நந்திதேவரும் திரும்பி வந்து பார்க்க சிவபெருமான் அங்கு இல்லாமையால் அவர்களும் கயிலாயம் போர்ந்தனர். அங்கு சிவபெருமான் நீங்கள் இருவரும் என்னை மறந்து மயில் ஆட்டத்தையும், புலி விளையாட்டையும் பார்த்துக்கொண்டிருந்ததால் புவியில் மயிலாகவும், புலியாகவும் மாறுக என சபித்தார். இவ்விருவரும் சாபம் நீங்க வழியாதென வினவ பூவுலகில் தொண்டைநாட்டில் முக மண்டலம் போன்ற காஞ்சிக்கு ஒரு காத தொலைவில் பனசையம் பதியில் நம் திருவுருவமாக உள்ள சோதிவடிவாக உள்ள பெருமானை பூசிக்க இச்சாபம் விலகும் என்றார். இவ்விருவரும் இத்தலத்திற்கு வந்து பூசை செய்து வழிபட்டு சாபம் நீங்கப்பெற்றனர்.

கோயில் கல்வெட்டுகள்
-------------------

பனப்பாக்கம் மயூரநாதர் கோயிலில் சுமார் 1000 ஆண்டுக்கு முற்பட்ட இராச இராச சோழனின் காந்தளூர்ச் சாலை கலமறுத்தருளி என்ற மெய்க்கீர்த்தியுடன் தொடங்கும் கல்வெட்டு சவுந்தர நாயகி சந்நிதி அர்த்த மண்டபத்தின் வடக்குபுற சுவற்றில் உள்ளது. மயூரநாதர் கருவறையின் வடக்குச் சுவற்றில் விஜயநகரப் பேரரசு வெங்கடபதி ராயன் கல்வெட்டும் உள்ளது.

மேற்கோள்கள்
-----------

1. ↑  "அருள்மிகு மயூரநாதர் திருக்கோயில்". *அறிமுகம்*. தினமலர். 21 சூன் 2017 அன்று பார்க்கப்பட்டது.
2. ↑  பனப்பாக்கத்தில் 1,000 ஆண்டு பழமையான மயூரநாதர் கோயில்

வெளி இணைப்புகள்
---------------

விக்கிமேப்பியாவில் பனப்பாக்கம் மயூரநாதர் கோயில்
**கப்டன் மில்லர்** என அழைக்கப்படும் **வல்லிபுரம் வசந்தன்** (1 சனவரி 1966 - 5 சூலை 1987) தமிழீழ விடுதலைப் புலிப் போராளியும் முதலாவது கரும்புலியும் ஆவார். இவர் 1987 சூலை 5 அன்று யாழ்ப்பாணம் வடமராட்சிக் கோட்டத்தில் நெல்லியடி மத்திய மகா வித்தியாலத்தில் அமைக்கப்பட்டிருந்த இலங்கைப் படைத்தளம் மீதான தாக்குதலில் மரணமடைந்தார்.

வாழ்க்கைக் குறிப்பு
-------------------

யாழ்ப்பாணம், துன்னாலையைப் பிறப்பிடமாகக் கொண்ட வசந்தனுடன் கூடப் பிறந்தவர்கள் இரண்டு ஆண்களும் ஒரு பெண்ணும் ஆவர். தந்தை பருத்தித்துறை, இலங்கை வங்கிக் கிளையில் பணி புரிந்தவர். வசந்தன் பருத்தித்துறை ஹாட்லிக் கல்லூரியில் கல்வி கற்றார்.

இயக்கத்தில் இணைவு
-----------------

2004 சூலை 5 அன்று நெல்லியடியில் இடம்பெற்ற கரும்புலிகள் நாள்.
இளம் வயதிலேயே தமிழீழ விடுதலைப் புலிகள் இயக்கத்தில் இணைந்த வசந்தன் மிக விரைவிலேயே கரும்புலிப் பிரிவில் இணைக்கப்பட்டார். இயக்கத்தில் இவர் மில்லர் என அழைக்கப்பட்டார். இலங்கை இராணுவம் வடமராட்சி மீதான தாக்குதலை ஆரம்பித்தபோது, வசந்தன் இயக்கத்திற்காகத் தனது உயிரைக் கொடுக்கத் துணிந்தார். 1987 சூன் 5 ஆம் நாளன்று வெடிபொருட்கள் நிரப்பப்பட்ட சுமையுந்து ஒன்றை கரவெட்டியில் அமைந்துள்ள நெல்லியடி மத்திய மகா வித்தியாலயத்தில் நிலை கொண்டிருந்த இராணுவத்தினரின் முகாம் மீது செலுத்தி வெடிக்க வைத்தார். இதன் போது 40 இராணுவத்தினர் கொல்லப்பட்டனர். மில்லரின் தாக்குதலை அடுத்து விடுதலைப் புலிகள் இராணுவத் தளம் மீது தாக்குதல்களைத் தொடர்ந்தனர்.

240 கரும்புலிகள் மில்லர் முதலாவது கரும்புலியாகவும், புலிகளின் முதலாவது தற்கொடைப் போராளி எனவும் புகழப்படுகிறார். கரும்புலிகள் நாள் ஆண்டு தோறும் சூலை 5 ஆம் நாள் நினைவுகூரப்பட்டு வருகிறது. இவரது நினைவாக தாக்குதல் நடைபெற்ற இடத்தில் 2002 ஆம் ஆண்டில் மில்லரின் சிலை ஒன்று திறந்து வைக்கப்பட்டது.

இவற்றையும் பார்க்க
------------------

* ஈழப் போர்

மேற்கோள்கள்
-----------

1. ↑  Col R Hariharan. "SRI LANKA: LTTE AND THE CULT OF SUICIDE WARRIORS". Archived from the original on 2010-06-13. 8 செப்டம்பர் 2018 அன்று பார்க்கப்பட்டது.CS1 maint: unfit url (link)
2. ↑  Hartley College Vallipuram Vasanthan
3. ↑  Secrets of their success
4. ↑  "Suicide bombers feared and revered". 2016-03-03 அன்று மூலம் பரணிடப்பட்டது. 2015-01-21 அன்று பார்க்கப்பட்டது.
5. ↑  "Asia Times Online :: South Asia news - Black Tigers bare their fangs". 2012-07-20 அன்று மூலம் பரணிடப்பட்டது. 2015-01-21 அன்று பார்க்கப்பட்டது.
6. ↑  BBC Black Tiger Day Anniversary Photos
**வல்லோனியா** (*Wallonia*, பிரெஞ்சு மொழி: *Wallonie* [walɔni], இடாய்ச்சு மொழி: *Wallonie(n)*, டச்சு: *Wallonië* [ʋaːˈloːnijə] (About this soundகேட்க)) பெல்ஜிய மண்டலங்களில் ஒன்று. நாட்டின் தென்பகுதியில் இருப்பதால் வல்லோனியாவில் முதன்மையாக பிரெஞ்சு-பேசுவோர் மிகுந்துள்ளனர். பெல்ஜியத்தில் பிரெஞ்சு பேசுவோரில் 55% பேர் இங்குதான் வசிக்கின்றனர். தவிரவும் நாட்டின் மூன்றில் ஒருபங்கு மக்கள்தொகை இங்குள்ளனர். பிளாண்டர்சுக்கு மாறாக வல்லூன் மண்டலம் பெல்ஜியத்தின் பிரான்சிய சமூகத்துடன் இணைக்கப்படவில்லை. கிழக்கிலுள்ள செருமானியம் பேசும் சிறுபான்மையினர் பெல்ஜியத்தின் செருமானிய சமூகத்தின் அங்கமாகும். பெல்ஜியத்தின் மொழிவாரி சமூகங்கள் (பிளம்மிய,பிரான்சிய,இடாய்ச்சு மூன்று சமூகங்கள்) பண்பாட்டு மற்றும் கல்விக்கான முழு அதிகாரம் பெற்றவை. இவற்றிற்கு தனியான அரசும் சட்டமன்றமும் உள்ளன. 

தொழிற்புரட்சியின்போது தொழில்முனைப்பில் வல்லோனியா இங்கிலாந்திற்கு அடுத்த நிலையில் இருந்தது. இங்குள்ள நிலக்கரி, இரும்பு படுவுகள் இதற்கு உறுதுணையாக இருந்தன. இதனால் இந்த மண்டலம் 19ஆம் நூற்றாண்டின் துவக்கத்திலிருந்து இருபதாம் நூற்றாண்டு வரை செல்வச்செழிப்புடன் இருந்தது. பெல்ஜியத்தின் வளமிக்க பாதியாக விளங்கியது. ஆனால் இரண்டாம் உலகப் போருக்குப் பின்னர் கனரகத் தொழிற்சாலைகளின் முக்கியத்துவம் பெரிதும் குறைந்தது; பிளெம்மிய மண்டலம் வல்லோனியாவை விட செல்வம் மிகுந்ததாக மாறியது. வல்லோனியாவில் தற்காலத்தில் வேலையின்மை மிகுந்துள்ளது; பிளாண்டர்சை விட வல்லோனியாவின் மொ. உ .உ குறிப்பிடத்தக்களவில் குறைவாக உள்ளது. இருபகுதிகளுக்குமிடையேயான பொருளியல் ஏற்றத்தாழ்வுகளும் மொழி பிரிவினையும் பெல்ஜியத்தின் அரசியலில் முதன்மையான சிக்கலாக விளைந்துள்ளது. பிளாண்டர்சு தனிநாடு கோருமளவில் இந்த முரண்பாடு பெரிதாகியுள்ளது. 

வல்லோனியாவின் தலைநகரம் நமூராக இருப்பினும் மிகப்பெரும் மக்கள்தொகை உடைய நகரமாக சார்லெராய் உள்ளது. வல்லோனியாவின் பெரும்பாலான முதன்மை நகரங்களும் மூன்றில் ஒருபங்கு மக்கள்தொகையும் சாம்ப்ரே- மெயூசு பள்ளத்தாக்குப் பகுதியில் உள்ளன. இந்த பள்ளத்தாக்குப் பகுதியே முன்னர் பெல்ஜியத்தின் தொழில்துறையின் மையப்பகுதியாக இருந்தது. வடக்கிலுள்ள மத்திய பெல்ஜிய சமவெளி, பிளாண்டர்சு போலவே, வேளாண்மைக்கு ஏற்றது. தென்கிழக்கிலுள்ள ஆர்டென் காடு, குன்றுப்பகுதியாகவும் மிகவும் குறைந்த மக்களடர்த்தி கொண்டதாகவும் விளங்குகிறது. வல்லோனியாவின் வடக்கில் பிளாண்டர்சும் நெதர்லாந்தும், தெற்கில் பிரான்சும் கிழக்கில் ஜெர்மனியும் லக்சம்பர்க்கும் எல்லைகளாக உள்ளன. 1980 முதல் வல்லோனியா பிரான்கோபோனியில் அங்கத்தினராக உள்ளது.

மேற்கோள்கள்
-----------

1. ↑  CHIFFRES DE POPULATION PAR PROVINCE ET PAR COMMUNE, A LA DATE DU 1er JANVIER 2015 பரணிடப்பட்டது 2017-10-10 at the வந்தவழி இயந்திரம், consulté le 16 mars 2015.
2. ↑  "Vlaamse overheid - Taalwetwijzer - Wetgeving". *vlaanderen.be*. 2011-08-12 அன்று மூலம் பரணிடப்பட்டது. 2018-06-21 அன்று பார்க்கப்பட்டது.
**அந்திக்கடை சந்திக்கடை** என்பது ஒரு சிறுவர் விளையாட்டாகும். இது ஒரு மாலைநேர விளையாட்டு. இருகுழுக்களாக விளையாடுவர். ஒரு குழுவில் ஐவருக்குமேல் இருப்பர். ஒவ்வொரு குழுவிற்கும் ஒரு தலைவர் தேர்ந்தெடுக்கப்படுவார். இருவராக சென்று உத்தி பிரித்து ஒருவர் பூப்பெயர் அல்லது வண்ணம் அல்லது படப்பெயர் வைத்துகொண்டு வந்து தலைவர்களிடம் கூறுவர். தலைவர்கள் உத்தி பிரித்தல் முறையில் ஆட்களைத் தேர்வு செய்து கொள்வர்.

எதிர் எதிராக குழுக்களை அமரச் செய்தல் வேண்டும். குழு தலைவர் அந்த குழுவிற்கு பின் நிற்க வேண்டும். கையில் ஏதோ ஒரு பொருளை வைத்து கொண்டு குழு உறுப்பினர்களை நெருக்கமாக அமர செய்து இரு கைகளையும் பின்புறமாக வைத்துக்கொள்ள வேண்டும். குழு தலைவர் எதிர்க் குழுத் தலைவரைப் பார்த்து,

  "அந்திக்கடை சந்திக்கடை   

  ஆவாரம் பூத்தக்கடை  

  வெள்ளி முளைச்ச கடை   

  டாப்பு டூப்பு   

  கள்ளன் வருகிறான்   

  கதவைச் சாத்திகொள்" 

என்று கூறி தன் உறுப்பினர் ஒருவர் கையில் வைத்து விடுவார்.

எதிர்க் குழுத் தலைவர் எந்த உறுப்பினர் கையில் வைத்த பொருள் உள்ளது என்பதைத் தெரிவிக்க வேண்டும். எதிர் அணித்தலைவர் சரியாகக் கூறிவிட்டால் அக்குழு உறுப்பினர் ஒருவர் வெற்றிக்கு அடையாளமாக ஒரு காலை நீட்டி ஒரு புள்ளிக் கணக்கு வைத்துக்கொள்வார்.

தோல்வியுற்றால் வினவியவருக்கு ஒரு புள்ளி. அவர் உறுப்பினர் காலை நீட்டிக் கொள்வார். மீண்டும் வெற்றி பெற்றவர் அதே பாடலைக் கூறி ஆட்டத்தைத் தொடர்வார்.

மேற்கோள்கள்
-----------

1. ↑  "மண்ணும் மக்களும்". *கட்டுரை*. பல்சுவை கவாவியம். 5 சூன் 2017 அன்று பார்க்கப்பட்டது.
[*தொடர்பிழந்த இணைப்பு*]
**அந்தியூர் மலை** (*Anthiyur Hills*) என்பது ஈரோடு மாவட்டத்தில் உள்ள ஒரு மலைப்பகுதி ஆகும்.

அமைவிடம்
--------

அந்தியூர் மலையானது ஈரோடு மாவட்டம் ஈரோடு நகரத்தில் இருந்து சுமார் 60 கிலோமீட்டர் தொலைவில் கர்நாடக எல்லையில் உள்ளது. இம்மலையில் மேற்கு மலை, கிழக்கு மலை என இரண்டு பிரிவான மலைகள் உள்ளன. மேற்கு மலையில் ஏறத்தாழ 40 எண்ணிக்கைக்கும் மேற்பட்ட மலைக்கிராமங்கள் உள்ளன.

### மேற்கு மலையில்

தாளக்கரை, ஒண்ணகரை, செங்குளம், சின்ன செங்குளம், தம்புரெட்டி, கொங்காடை போன்ற கிராமங்கள் உள்ளன.
மேற்கு மலையில் தாமரைக் கரையில் இருந்து மேற்கு நோக்கி சென்றால், 20 கி.மீ. தொலைவில், மணியாச்சி மேடு என்ற பகுதியை அடையலாம். இவ்வழியே செல்லக் கூடிய பேருந்துகள் மணியாச்சி மேடு பகுதியுடன் திரும்பி விடும். அதற்கு மேல் பேருந்துகள் செல்ல சரியான பாதை இல்லை. இடையில் மணியாச்சி பள்ளம் என்ற ஒரு காட்டாறு குறுக்கிடுகிறது. இந்த காட்டாறானது சில நேரங்களில் நீரின்றிக் காணப்படும். ஆனால், மேலே உள்ள காட்டுப்பகுதியில் மழை பெய்தால், காட்டாற்று வெள்ளம் பெருக்கெடுத்து ஓடும். ஆனால் தற்போது மணியாச்சி பள்ளத்தின் குறுக்கே ஒரு பாலம் கட்டப்பட்டு உள்ளது. அதனால் வாகனங்கள் வனக்கிராமங்களுக்குள் செல்ல முடிகிறது. இதனைக் கடந்து அடர்ந்த காட்டுப்பகுதி வழியே சென்றால், முதலில் தம்முரெட்டி என்ற மலைக்கிராமத்தைக் காணலாம். இங்கே ஒரு அரசு நடுநிலைப்பள்ளி உள்ளது. எஸ்.எஸ்.ஏ திட்டத்தின் கீழ் கடந்த 2002-ஆம் ஆண்டு தொடங்கப்பட்டது. அடுத்ததாக, ஒசூர் என்ற மலைக்கிராமம் உள்ளது.

### கிழக்கு மலையில்

கிழக்கு மலையில் மடம், தேவர்மலை, ஈரட்டி, கடை ஈரட்டி, மின் தாங்கி, பெஜலெட்டி, வெள்ளி மலை, அனைப்போடு போன்ற மலைக்கிராமங்கள் உள்ளன.

அந்தியூரில் இருந்து ஏறத்தாழ ஒரு மணி நேர பயணத்தில், வரட்டுப்பள்ளம் அணையைக் கடந்து சென்றால், தாமரைக்கரை என்ற மலைக்கிராமத்தை அடையலாம். இக்கிராமத்தில் உள்ள ஒரு குளத்தில் தாமரைப்பூக்கள் அதிகமாக இருந்த காரணத்தால் இவ்வூருக்கு தாமரைக்கரை என்ற பெயர் வந்தது.

தாமரைக்கரையில் இருந்து நேரே சென்றால், பர்கூர் என்ற மலைக்கிராமத்தை அடையலாம். அடுத்ததாக பர்கூரில் இருந்து சென்றால், கர்நாடக மாநில எல்லையான பாலாறு குறுக்கிடுகிறது. பாலாறுக்கு அடுத்து கர்நாடக மாநிலம் தொடங்குகிறது.

மேற்கோள்கள்
-----------

1. ↑  Reporter, Staff (2022-09-07). "20 injured as bus falls into gorge near Bargur hills in Erode". *The Hindu* (ஆங்கிலம்). 2023-05-06 அன்று பார்க்கப்பட்டது.
2. ↑  "பர்கூர் மலைப்பகுதியில் வேன் கவிழ்ந்து விபத்து". தினமணி.. பார்த்த நாள்: 6 May 2023.
3. ↑  தினத்தந்தி (2022-08-19). "பர்கூர் மலையில் தேவர்மலை கிராமத்தில் கட்டப்பஞ்சாயத்து கொடுமை- போலீஸ் சூப்பிரண்டு அலுவலகத்தில் புகார்". *www.dailythanthi.com*. 2023-05-06 அன்று பார்க்கப்பட்டது.
4. ↑  தினத்தந்தி (2022-07-30). "அந்தியூர் வரட்டுப்பள்ளம் அணை நிரம்பியது". *www.dailythanthi.com*. 2023-05-06 அன்று பார்க்கப்பட்டது.
**ஆர்.பானுமதி** (*R. Bamnumathi*, பிறப்பு: சூலை 20, 1955) தமிழ்நாட்டைச் சேர்ந்த வழக்கறிஞரும், நீதிபதியும் ஆவார். இவர் ஆகத்து 13, 2014 அன்று உச்சநீதிமன்ற நீதிபதியாகப்

பிறப்பு , ஆரம்ப வாழ்க்கை
------------------------

இவர் தருமபுரி மாவட்டம் ஊத்தங்கரையில் 1955-ஆம் ஆண்டு ஜூலை மாதம் 20-ஆம் தேதி பிறந்தார்.சென்னை சட்டக் கல்லூரியில் சட்டம் பயின்ற அவர், 1981-ம் ஆண்டு தன்னை வழக்கறிஞராகப் பதிவு செய்து கொண்டார்.

தொழில்முறை வாழ்க்கை
-------------------

1988-ஆம் ஆண்டு நவம்பர் மாதம் 16-ஆம் தேதி நேரடியாக மாவட்ட நீதிபதியானார். கோயம்புத்தூர், சென்னை, வேலூர், புதுக்கோட்டை, சேலம், திருநெல்வேலி உள்ளிட்ட மாவட்டங்களில் நீதிபதியாகப் பணியாற்றினார். புதுக்கோட்டை மாவட்ட நீதிமன்றத்தில் பணியாற்றியபோது பிரேமானந்தா சாமியாருக்கு இவர் அளித்த இரட்டை ஆயுள் தண்டனையை உச்ச நீதிமன்றமும் உறுதி செய்தது. சென்னை உயர்நீதிமன்ற நீதிபதியாக 2003-ஆம் ஆண்டு ஏப்ரல் மாதம் 4-ஆம் தேதி இவர் பதவியேற்றார். கல்விக் கட்டண நிர்ணய வழக்கு, வீரப்பனைச் சுட்டுக்கொன்ற சிறப்புப் படையினருக்கு இரட்டைப் பதவி உயர்வு உட்பட பல்வேறு வழக்குகள் மீது தீர்ப்பு வழங்கியுள்ளார். பணி மூப்பு அடிப்படையில் ஜார்க்கண்ட் உயர் நீதிமன்ற தலைமை நீதிபதியாக 2013, நவம்பர் 12 ஆம் தேதி குடியரசுத் தலைவரால் நியமனம் செய்யப்பட்டார்.

மேற்கோள்கள்
-----------

1. ↑  "Justice Banumathi Retires". *The Liar* (ஆங்கிலம்). 2020-07-24. 2020-07-24 அன்று பார்க்கப்பட்டது.
2. ↑  "ஜார்கண்ட் உயர்நீதிமன்ற நீதிபதியாக ஆர்.பானுமதி நியமனம்". *தினமணி*. 13 நவம்பர் 2013. .
3. ↑  "ஜார்க்கண்ட் தலைமை நீதிபதியாக ஆர்.பானுமதி நியமனம்". *தி இந்து*. 13 நவம்பர் 2013. . தினமணி

| * பா
* உ
* தொ
அமர்வில் உள்ள இந்திய உச்ச நீதிமன்ற நீதிபதிகள் |
| --- |
| 
* தனஞ்சய யஷ்வந்த் சந்திரசூட்
	+ இ.த.நீ.

 |
| 
1. சஞ்சய் கிஷன் கவுல்
2. எசு. அப்துல் நசீர்
3. கே. எம். ஜோசப்
4. முகேஷ் ஷா
5. அஜய் ரஸ்தோகி
6. தினேஷ் மகேஸ்வரி
7. சஞ்சீவ் கன்னா
8. பூஷண் இராமகிருஷ்ண கவாய்
9. சூர்யா காந்த்
10. அனிருத்த போஸ்
11. அ. சோ. போபண்ணா
12. கிருஷ்ணா முராரி
13. ஸ்ரீபதி ரவீந்திர பட்
14. வி. ராமசுப்பிரமணியன்
15. ஹிருஷிகேஷ் ராய்
16. அ. சி. ஓகா
17. விகரம் நாத்
18. ஜிதேந்திர குமார் மகேசுவரி
19. ஹிமா கோலி
20. பெ. வெ. நாகரத்னா
21. ச. தே. ரவிகுமார்
22. எம். எம். சுந்தரேஷ்
23. பேலா மாதுர்யா திரிவேதி
24. பாமிதிகாந்தம் சிறீ நரசிம்மா
25. சுதன்சூ துலியா
26. சாம்செட் பர்சோர் பார்திவாலா
27. தீபாங்கர் தத்தா
28. அஹ்ஸானுத்தீன் அமானுல்லாஹ்
29. மனோஜ் மிஸ்ரா
30. பங்கஜ் மித்தல்
31. சஞ்சய் கரோல்
32. பு.வெ.சஞ்சய் குமார்
33. அரவிந்த் குமார்
34. இராஜேசு பிண்டால்

 |
| இந்தியத் தலைமை நீதிபதிகள் |
**விரித்திசையன் வரைகலை** (*Scalable Vector Graphics (SVG*) என்பது எக்ஸ்எம்எல் அடிப்படையிலான திசையன் வரைகலை ஆகும். இது ஈரளவு வெளி வரைகலைகளுக்காகவும், நகர்நிலைப் படங்களுக்காவும் உருவாக்கப் பட்டன. 1999 முதல் , உலகளாவிய வலைச் சேர்த்தியம் (W3C) என்ற அமைப்பு இதன் சீர்தரத்தை மேலாண்மைச் செய்கிறது.

இவ்வகைக் கோப்புகளின் படங்களும், அவற்றின் இயல்புகளும், எக்ஸ்எம்எல் உரைக்கோப்புகளில் வரையறுக்கப் படுகின்றன. இதனால் இக்கோப்புகளில் தேடவும், உள்ளடக்கம் செய்யவும், படிவ நிரலாக்க மொழி, தரவுகளைச் சுருக்கியும் வைக்க முடியும். அதனால் இக்கோப்புகளை உரைத்தொகுப்பிகளிலும், அதைப்போலவே, வரைகலை மென்பொருள் மூலமும் திறந்து மாற்றத்தை ஏற்படுத்திக் கொள்ள முடியும்.

பெரும்பாலான புதிய உலாவிகளான, பயர் பாக்சு, இண்டர்நெட் எக்சுபுளோரர், கூகிள் குரோம், ஒபேரா, சபாரி, இசுப்பார்ட்டன் (உலாவி) போன்றவைகள், இவ்வகைக் கோப்புகளை எளிதாகவும், விரைவாகவும், தடையின்றியும் படத்தை வழங்குகின்றன.

விக்கிமீடியத்திட்டங்களில் பெரும்பாலான இவ்வகைக் கோப்புகள் ஒரு மொழியில் உருவாக்கப் பட்டு அது பன்மொழிகளுக்கு எளிதாக உரைத்தொகுப்பிகள் வழியே மாற்றப்படுகின்றன. மேலும், இவ்வகைக் கோப்புகளை உருவாக்க, இங்சுகேப்பு (Inkscape) என்ற கட்டற்ற மென்பொருள் பயன்பாட்டு அடிப்படையில் முதன்மைப் பெறுகிறது.

மேற்கோள்கள்
-----------

1. ↑  "Media Type Registration for image/svg+xml". W3C. 5 February 2014 அன்று பார்க்கப்பட்டது.
2. ↑  "XML Media Types". 5 February 2014 அன்று பார்க்கப்பட்டது.

விக்கிமீடியா பொதுவகத்தில்,  
 ***SVG in Tamil***   
என்பதின் ஊடகங்கள் உள்ளன.
விரிச்சி என்பது விரித்துப் கற்பனை செய்யப்படும் மனத்தோற்றம் அல்லது மனமாயை. விரிச்சி என்பது காணும் காட்சிகளைக் கொண்டு முடிவு செய்வது. புள் என்பது கேட்கும் ஒலிகளைக் கொண்டு முடிவு செய்வது.

தொல்காப்பியம்
-------------

வேற்றுநாட்டு ஆனிரைகளை(பசுக்களை)க் கவர்ந்துவரச் செல்லும் வீரர்கள் விரிச்சி பார்ப்பார்களாம். இதற்குப் பாக்கத்து விரிச்சி என்று பெயர். இது வெட்சித் திணையின் 21 துறைகளில் ஒன்று. பாக்கத்தில் நிகழும் நிமித்தங்களை எதிர்கால உறிகுறிகளாக எடுத்துக்கொள்வதே இந்த விரிச்சி. - தொல்காப்பியம் நூற்பா-1004

முல்லைப் பாட்டு
---------------

மாலை வேளையில் பெருமுது பெண்டிர் ஊருக்குப் பக்கத்தில் உள்ள இடத்துக்குச் சென்று விரிச்சிக்காகக் காத்திருக்கின்றனர். அவர்கள் நல்லையும் முல்லை அலரியையும்(அலர்ந்த பூவையிம்) தூவிக் கைகூப்பித் தொழுதுகொண்டு நிற்கின்றனர். இதன் பயனாக இவர்களுக்கு வாய்ப்புள் சகுனம் தெரிகிறது. (பாடல் அடி 11)

நற்றிணை
-------

வீட்டின் முன் மணலைப் பரப்பி, பசுமையான இலைகளால் மூடிப் பந்தல் போட்டிருந்தார்கள். அப்போதுதான் பிறந்த பச்சிளங் குழந்தை தாயின் அரவணைப்பில் உறங்கிக்கொண்டிருக்கிறான். பெரும்பாண் இசைவாணர்கள் காவல் காத்துக்கொண்டிருக்கிறார்கள். அப்போது திருந்திழை மகளிர் விரிச்சிக்காகக் காத்திருந்தனராம். (பிறந்துள்ள குழந்தையின் எதிர்காலத்தை இந்த விரிச்சியைக் கொண்டு அவர்கள் கணிப்பர்) - பாடல் 40

குறுந்தொகை
----------

பாலைநிலத் தெய்வம் சூலி. பிரிந்து சென்ற தலைவன் எப்போது வருவான் என்று தலைவி இந்தச் சூலியிடம் வாய்ப்புள் கேட்பாள். விரிச்சி காண்பாள். இது ஒரு வழக்கம். இந்தப் பாடலில் ஒரு தலைவி சூலிக்கு நேர்த்திக் கடனும் பூணமாட்டேன். அவள் நூலைக் கையில் கட்டிக்கோள்ளவும் மாட்டேன். அவள் வாய்ப்புள்ளையும்(அசரீரி) கேட்கமாட்டேன். அவள் காட்டும் விரிச்சிகளையும் பார்க்கமாட்டேன். அவளை நினைக்கவும் மாட்டேன் என்று மனம் வெதும்பிக் கூறுகிறாள். (இந்தப் பாடலில் அமைந்துள்ள தொடர்கள் இவற்றைச் செய்து பிரிந்து சென்றுள்ளவரைக் காக்கும்படி வேண்டிக்கொள்வோம் எனப் பொருள் கொள்ளும் வகையிலும் அமைந்துள்ளன.)
- பாடல் 218

புறநானூறு
---------

செம்முது பெண்டு நெல்லையும் நீரையும் நாலாப்பக்கமும் வீசி எறிந்து விரிச்சிக்காகக் காத்திருந்தாள். போரில் புண்ப்படுக் கிடக்கும் ஒருவன் பிழைப்பானா மாட்டானா என நிமித்தங்களைக் கொண்டு முடிவு செய்வதற்காக அவள் அவ்வாறு செய்தாள். அப்போது செம்முது பெண்டு பார்த்த விரிச்சியில் எதுவும் தெரியவில்லையாம். எனவே ஆனந்தப்பையுள் கொள்வான் (இறந்துபடுவான்) என முடிவு செய்கின்றனர். - பாடல் 280

இவற்றையும் ஒப்பிட்டுப் பார்க்கலாம்
----------------------------------

புள்  

சகுனம்
இந்தியாவின், இராசத்தான் மாநிலம் அபு மலை
இந்தியாவின் இமாச்சலப் பிரதேச, கஜ்சியார்
பாக்கித்தானின் மிகப் புகழ்வாய்ந்த மலைவாசத்தலமான முர்ரீ
**கோடை கால வாழிடம்** அல்லது **மலை வாழிடம்** (ஆங்கிலம்:Summer residence அல்லது Hill station) என்பது சுற்றுலா இடங்களில் ஒன்றாகும். உலகெங்கிலும் குறிப்பாக கோடைகால வெப்பம் அதிகமுள்ள ஆசிய, ஆப்பிரிக்க நாடுகளில், இவ்விடங்கள் புகழ்பெற்ற சுற்றுலா இடங்களாக விளங்குகின்றன. ஆங்கில ஆதிக்கத்துக்கு உட்பட்ட நாடுகளில், குறிப்பாக ஆசிய கண்டத்தில், ஐரோப்பியர் தங்களின் வெப்பத்தை தணிக்க வசதியாக மலைப் பிரதேசங்களில், வாழிடங்களானது ஆங்கில அரசாங்கத்தால் உருவாக்கப்பட்டன. இவை பெரும்பாலும் 1,000 மீட்டர் முதல் 2,500 மீட்டர் (3,300 முதல் 8,200 அடி) வரையிலான உயரமுள்ள பகுதிகளிலேயே அமைக்கப்பட்டன. அரிதாக இதைவிட உயர்ந்த இடங்களிலும் அமைக்கப்பட்டுள்ளன.

வரலாறு
------

இந்தியாவில் மலை வாழிடங்கள் பல்வேறு காரணங்களுக்காக நிறுவப்பட்டன. 1857 ஆம் ஆண்டு சிப்பாய் கிளர்ச்சிக்குப் பிறகு, "வடக்கில் இமயமலைக்கும் தெற்கில் நீலகிரி மலைக்கும் தப்பிச் செல்லும் வகையில் பிரித்தானியர் இடங்களைக் கண்டறிந்தனர்." 1857 க்கு முன்பே இது தொடங்கியது. மற்ற காரணிகளாக இந்தியாவில் வாழ்வதில் உள்ள ஆபத்து பற்றிய கவலைகளை உள்ளடக்கியிருந்தன. மலைநகரங்களில் ஐரோப்பியரின் சொந்த நாட்டின் சூழலை உருவாக்கினர். இது லார்ட்டனின் அறிக்கையில் விளக்கப்பட்டுள்ளது. 1870 களில் இதைப்பற்றி, "ஆங்கில மழையைப் போன்ற அழகான மழை, அத்தகைய சுவையான ஆங்கில உணவு."  என குறிப்பிட்டார். 1860 களில் சிம்லா அதிகாரப்பூர்வமாக "கோடைக்கால தலைநகர்" என ஆக்கப்பட்டது. மேலும் மலைப் பகுதிகளில் "குறிப்பாக 1857 கிளர்ச்சிக்குப் பின்னர், அரசியல் மற்றும் இராணுவ அதிகார மையங்களாக ஆக்கப்பட்டன.":2

தமிழகத்தின் கோடை கால வாழிடங்கள்
-------------------------------

1. கோடைக்கானல்
2. ஊட்டி
3. குன்னூர்
4. ஏற்காடு
ஏற்காடு, ஐரோப்பியர்களின் கோடைக்கால மலை வாழிடங்களில் ஒன்றாக, 1862 ஆம் ஆண்டில், ஆங்கில அரசாங்கத்தால் அறிவிக்கப்பட்டது. இராணுவ அதிகாரியாக இருந்த, "டொக்ளசு ஆமில்டன்" (Dougles Hamilton), சென்னை மாகாண அரசிடம் (Madras government) பரிந்துரைத்தார். அப்பரிந்துரையில், ஐரோப்பியர்களின் வருகையால், ஏற்காடு என்ற மலை வாழிடம், கோடை வாழிடமாக வளர்ந்துள்ளதை விளக்கியிருந்தார். அதன் பிறகு, 1863 ஆம் ஆண்டு, சேர்வராயன் மலைப் பகுதியில் இருந்த 80 சுற்றலா இடங்களை, ஆங்கில அரசாங்கம் வெளியிட்டது. இந்த அறிவிப்பால், உலகின் பல நாடுகளில் இருந்து சுற்றுலாப் பயணிகள் ஏற்காடு அதிகமாக வரத் தொடங்கினர்.
5. கொல்லிமலை

மேற்கோள்கள்
-----------

1. ↑  Barbara D. Metcalf; Thomas R. Metcalf (2002). *A Concise History of India*. Cambridge University Press. பக். 111. பன்னாட்டுத் தரப்புத்தக எண்:978-0-521-63974-3. .
2. ↑  Kennedy, Dane (1996). *The Magic Mountains: Hill Stations and the British Raj*. Berkeley: University of California Press.. பார்த்த நாள்: 19 Aug 2014.

புற இணைப்புகள்
--------------

* 

* பொதுவகத்தில் Hill stations தொடர்பாக ஊடகக் கோப்புகள் உள்ளன.
* மலை வாழிடம் – விளக்கம்
**சமயத்துக்கும் அறிவியலுக்கும்** பல முனைகளில் **முரண்பாடு** இருப்பதாக பலரால் வாதிக்கப்படுகிறது. பல சமய புனித நூல்களில் கூறப்படும், இறைவாக்காக் கருதப்படும் பல கூற்றுக்கள் தற்போதைய அறிவியலின் படி பிழையாக நிரூபிக்கப்பட்டுள்ளன. அறிவியலின் வளர்ச்சிக்கும், அதன் வழிமுறைகளுக்கும் சமயம் தடையாக இருந்து வந்துள்ளது. அறிவியலில் தங்கி உள்ள தற்கால உலகில், அந்த அறிவியல் கோட்பாடுகள் எவற்றிலும் இறை என்ற கருதுகோள் தேவையற்றதாக இருக்கிறது. இவ்வாறு பல முரண்பாடுகள் அறிவியலுக்கும் சமயத்துக்கும் இடையே முன்வைக்கப்படுகின்றன.

தகவற் பிழை
----------

புனித நூல்களில் கூறப்படும் பல கூற்றுக்கள் அறிவியலின் தற்போதைய அறிவின் படி பிழையாக நிரூபிக்கப்பட்டுள்ளன. எ.கா உலகம் 6000 ஆண்டுகள் மட்டுமே என விவிலியத்தில் கூறப்பட்டுள்ளது. அறிவியல் உலகம் 4.54 பில்லியன் ஆண்டுகளுக்கு மேலான கால வரலாற்றை உடையது என்று கூறுகிறது.

சமயத்தின் அறிவியல் எதிர்ப்பு
----------------------------

சமயம் அறிவியலின் வளர்ச்சிக்குத் தடையாக இருந்துள்ளது.

இறையின் தேவையின்மை
------------------

அறிவியல் கோட்பாடுகளின் அல்லது விதிகளின் விளக்கத்துக்கு இறை என்ற கருதுகோள் தேவையற்றது.

இவற்றையும் பார்க்க
------------------

* சமயத்துக்குரிய மெய்யியல்

மேற்கோள்கள்
-----------
**சமயங்கள்** தமது உட்பிரிவுகளுக்கு இடையேயும், பிற சமயங்களோடும் பாரிய **முரண்பாடுகளைக்** கொண்டுள்ளன. பெரும்பாலான சமயங்கள் தமது சமயம் மட்டுமே உண்மையானது என்று கோருவதால், அவர்கள் எல்லோரும் ஒரே நேரத்தில் சரியாக இருக்க முடியாது என்பதில் இருந்து, அன்றாட வாழ்வியல் பரிந்துரைகள், இறையியல், புனித நூல்கள், வெளிப்படுத்தல்கள், சடங்குகள் என பல வழிகளில் சமயங்கள் முரண்படுகின்றன.

இறையியல்
--------

ஆபிரகாமிய மதங்களான கிறிஸ்துவமும், இசுலாமும் ஓரிறைக் கொள்கையை முன்வைக்கின்றன. இந்து மதம் இறைவன் ஒருவனாகவும், பலவுருவங் கொண்டும் இருப்பதாக உரைக்கின்றது. 

### ராமகிருஷ்ண பரமஹம்சர் கருத்து

இந்த முரண்பாடுகளுக்கு இடையே சமரசம் கண்டவர்களுள் முக்கியமானவரான ராமகிருஷ்ண பரமஹம்சரிடம் பக்தர் ஒருவர், இறைவன் உருவமுடையவரா, அருவமானவரா என்று தமது சந்தேகத்தைக் கேட்டதற்கு ’இறைவன் உருவம் உடையவர், உருவம் அற்றவர், இரண்டும் அவரே; பனிக்கட்டியும் தண்ணீரும் போல்’ என்று பதில் கூறுகிறார்.

உணவு வழக்கம்
------------

சமய முரண்பாட்டிகு ஒர் எடுத்துக்காட்டு எந்தவகை உணவை உண்பது ஏற்படுடையது என்பது பற்றியதாகும். சமணம் வேர்த் தாவரங்களையும் தவிர் என்கிறது. இந்து மதம் சைவ உணவைப் பரிந்துரைக்கிறது. குறிப்பாக மாட்டை உண்ண வேண்டாம் என்கிறது. இசுலாம் மாடு உண்பதைப் பொருட்படுத்தவில்லை, ஆனால் பன்றி உண்பதைத் தவிர் என்கிறது. ஏன் மனிதனையும் சிலர் உண்கிறார்கள்.  இந்த சமய முரண்பாடுகள் அவற்றின் உண்மைத் தன்மையை கேள்விக்குட்படுத்துகின்றன.

இல்லறத் துணை
------------

ஒருவனுக்கு ஒருத்தி என்கிறது இராமாயணம். ஆனால் இராமனின் தந்தைக்கே நான்குக்கு மேற்பட்ட மனைவிகள். இந்து மதக் கடவுளான முருகனுக்கே இரண்டு மனைவிகள். இது உள் முரண்பாடு. கிறித்தவம் ஒருவனுக்கு ஒருத்தி என்று ஓரிடத்தில் வலியுறுத்துகிறது(Mt.19:5-8). மொர்மனிசம் பல மனைவிகள் அடைவதே இறைநிலை அடைய வழிமுறை என்கிறது. இது முரண்பாட்டிற்கு இன்னுமொரு உதாரணம்.

மேற்கோள்கள்
-----------

1. ↑  *ஏகன் அநேகன் இறைவன் அடிவாழ்க* சிவபுராணம்
2. ↑  குருதேவர் ஸ்ரீராமகிருஷ்ணர்; ஸ்ரீராமகிருஷ்ண வரலாறுகளின் ஆதார நூல்; பகுதி 3; பக்கம் 272
3. ↑  "Americans eat oysters but not snails. The French eat snails but not locusts. The Zulus eat locusts but not fish. The Jews eat fish but not port. The Hindus eat port but not beef. The Russians eat beef but not snakes. The Chinese eat snakes but not people. The Jali of New Guinea find people delicious." Robertson I. (1987). *Sociology*. New York: Worth Publishers.